钦定古今图书集成/明伦汇编/氏族典/第429卷 > 赵俣
## 钦定古今图书集成/明伦汇编/氏族典/第429卷 > 赵俣

按《宋史燕王俣传》：俣，帝第十子。越王偲，帝第十二子。
俣初授定武军节度使。哲宗朝，封咸宁郡王。徽宗朝，
历太保、太傅，进封燕王。靖康元年，迁太师，授成都牧。
二年，上皇幸青城，父老邀之不及，道遇二王，哭曰：“愿
与王俱死。”徐秉哲捕为首者戮之，益兵卫，送二王于
金营，北行至庆源境上，俣乏食薨。偲至韩州而薨。